楚归晋知罃

《左传》 · 左丘明

晋人归楚公子谷臣与连尹襄老之尸于楚，以求知罃。于是荀首佐中军矣，故楚人许之。王送知罃，曰：子其怨我乎？对曰：二国治戎，臣不才，不胜其任，以为俘馘。君之惠也，免之，以首之归，臣不任受怨，君不任受德，无怨无德，不知所报。王曰：然则德我乎？对曰：二国图其社稷，而求纾其民，各惩其君，以相宥也。两释累囚，以成其好。二国有好，臣不与及，其谁敢德？王曰：子归，何以报我？对曰：臣不任受怨，君不任受德，无怨无德，不知所报。王曰：虽然，必告不谷。对曰：以君之灵，累臣得归骨于晋，寡君之以为戮，死且不朽。若从君之惠而免之，以赐君之外臣首，首其请于寡君，而以戮于宗，亦死且不朽。若不获命，而使嗣宗职，次及于事，而帅偏师以修封疆，虽遇执事，其弗敢违。其竭力致死，无有二心，以尽臣礼，所以报也。王曰：晋未可与争。重为之礼而归之。